12.5.2018 10:17 BC Nokiaa viimeiset kaksi kautta edustanut laituri Ville Haapoja (200cm/20v) palaa takaisin kasvattajaseuraansa Tampereen Pyrintöön. Joukkueen ja pelaajan välinen sopimus on kaksivuotinen.
BC Nokiaa viimeiset kaksi kautta edustanut Ville Haapoja palaa kasvattajaseuraansa Tampereen Pyrintöön. Kuva: Ville Vuorinen
18-vuotiaiden ikäkausimaajoukkueessa 14 ottelua 7 pisteen ottelukohtaisella keskiarvolla pelannut Haapoja palaa kasvattajaseuraansa kahden Nokialla vietetyn kauden jälkeen, joista viimeisimmän kauden aikana mies edusti myös 1-Divisioona B:ssä pelaavaa Raholan Pyrkivää. RaPyn paidassa Haapoja kirjautti 16 ottelussa 17,9 pistettä, 10,2 levypalloa ja 4,3 syöttöä ottelua kohden.
- Saamme Villestä mielenkiintoisen lisän meidän ison laiturin tontille. Ville tulee harjoittelemaan edustusjoukkueen mukana ja saa hienon mahdollisuuden taistella peliajasta niin liigassa kuin Divisioona-A -joukkueessamme, iloitsee Pyrinnön päävalmentaja Sami Toiviainen.
- Hänellä on ollut jossain määrin vaivojen täyttämät viimeiset vuodet, joten on kiinnitettävä huomiota siihen, että Ville pääsee harjoittelemaan terveenä ja samalla lunastamaan sen potentiaalin, jota häneltä voidaan odottaa.
Kasvattajaseuraansa paluusta innoissaan oleva Haapoja nostaa myös itse esille toiveen terveenä pelaamisesta ja harjoittelemisesta.
- Kiva palata kotiin. Tavoitteena on saada kaksi ehjää kautta, kroppa kuntoon, peliaikaa ja sen myötä lisää urheilullisia haasteita, Haapoja toteaa.
Pyrinnöllä on ensi kaudeksi pelaajasopimukset Haapojan lisäksi Antero Lehdon, Petri Heinosen, Osku Heinosen ja Kenneth Manigaultin kanssa.
Lisätiedot: Ville Haapoja
5.5.2018 21:33 Korisliiga
Seagulls kesälomalle pronssimitalit kaulassa
Korisliigan ensimmäiset mitalit jaettiin lauantai-iltana Nokian palloiluhallilla, BC Nokian isännöidessä Helsinki Seagullsia pronssiottelussa. Päätösjaksolle takamatkalta lähtenyt Seagulls venyi viimeisellä kympillä ensin tasoihin ja lopulta ohi, korjaten pronssimitalit talteen 104-97 (49-49) -vierasvoitolla.
5.5.2018 09:56 Korisliiga
BC Nokia ja Seagulls ratkomaan pronssisten mitalien kohtalon
Korisliigan kauden 2017/18 ensimmäiset mitalit jaetaan lauantai-iltana Nokian palloiluhallilla, jossa BC Nokia ja Helsinki Seagulls mittelevät paremmuudesta pronssiottelussa.